
V vednost:

MINISTRSTVO ZA ZUNANJE IN EVROPSKE ZADEVE
EU-portal2@gov.si

ODLOČITVE REPUBLIKE SLOVENIJE

V ZVEZI Z ZADEVAMI EVROPSKE UNIJE

PREDLOG ZA OBRAVNAVO

I.

1. Zadeva EU: 

Naslov dokumenta v slovenskem jeziku: Predlog uredbe Evropskega parlamenta in Sveta o začasnih ukrepih za liberalizacijo trgovine, ki se uporabljajo za armenske proizvode
Naslov dokumenta v delovnem jeziku EU: Proposal for a Regulation of the European Parliament and of the Counci on temporary trade-liberalisation measures applicable to Armenian products

Datum dokumenta: 02. 07. 2026

Številka dokumenta: 11475/26 

Medinstitucionalna oznaka: 2026/0189(COD)

Pri izdelavi predloga stališča so upoštevane še različice in priloge dokumenta EU: 

2. Vrsta odločitve RS: Stališče Republike Slovenije

3. Postopek sprejemanja zadeve EU v institucijah EU:

Postopek: Redni zakonodajni postopek 

Faza sprejemanja:  

4. Pristojni organ EU: 

Svet  EU v sestavi: FAC - Svet EU za zunanje odnose 

Delovno telo Sveta EU: A.04.b - Odbor za trgovinsko politiko (b) nadomestni člani

5. Organ, pristojen za dokončen sprejem stališča RS:

  Vlada

6. Pravna podlaga za obravnavo v Državnem zboru: 

 Vlada Republike Slovenije s stališčem Republike Slovenije seznani Državni zbor Republike Slovenije v skladu z 8. členom Zakona o sodelovanju med državnim zborom in vlado v zadevah Evropske unije. 
Pri delu v Državnem zboru bodo sodelovali: dr. Anže Logar, minister; mag. Leon Korošec, državni sekretar; mag. Katja Koren, državna sekretarka; Štefan Kušar, državni sekretar; vsi Ministrstvo za gospodarstvo, delo in šport.
7. Roki:

Predviden čas pričetka obravnave zadeve EU v institucijah EU: 23. 07. 2026

Predviden čas sprejema zadeve EU v institucijah EU: 18. 12. 2026

Rok za odziv organa: 17. 08. 2026

Rok za obravnavo na seji Vlade in njenih odborih: 27. 08. 2026

Rok za obravnavo predloga stališča RS v DZ: 

Predlog z obrazložitvijo za skrajšanje oziroma podaljšanje rokov: 

8. Organ, odgovoren za pripravo predloga stališča RS:

Organ: Ministrstvo za gospodarstvo, delo in šport

Kontaktne osebe organa: mag. Monika Jakše, sekretarka, Marjeta Bajt, sekretarka, obe Sektor za trgovinsko politiko, Direktorat za notranji trg

9. Delovna skupina Vlade, organizirana za posamezno področje zadev EU: 

DS04 - Skupna trgovinska politika 

vodilni organ: MGDŠ - Ministrstvo za gospodarstvo, delo in šport

vodja delovne skupine: mag. Karla Pinter, generalna direktorica Direktorata za notranji trg

Delovna skupina je predlog stališča RS obravnavala:  Ne
10. Predlog stališča RS je usklajen z organi:

Organ: Ministrstvo za finance, Ministrstvo za kmetijstvo, Ministrstvo za zunanje in evropske zadeve

Kontaktna oseba organa: 

11. O predlogu stališča RS je bilo opravljeno posvetovanje z: 

12. Zahteva za obravnavo: na seji Vlade, na seji Odbora za gospodarstvo
	dr. Anže Logar

MINISTER


II.

PREDLOG

STALIŠČE RS
Na podlagi 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17, 163/22 in 57/25 - ZF) je Vlada Republike Slovenije sprejela naslednji sklep

A)

Republika Slovenija je sprejela (določila predlog)

Stališče Republike Slovenije
Vlada Republike Slovenije je sprejela na podlagi 49.h člena Poslovnika Vlade Republike Slovenije stališče Republike Slovenije k zadevi Predlog uredbe Evropskega parlamenta in Sveta o začasnih ukrepih za liberalizacijo trgovine, ki se uporabljajo za armenske proizvode - 11475/26, ki se glasi:

Republika Slovenija se glede na geopolitično situacijo Armenije strinja s predlogom Uredbe Evropskega parlamenta in Sveta o začasnih ukrepih za liberalizacijo trgovine, ki se uporabljajo za armenske proizvode.

Republika Slovenija poudarja pomen vključitve zaščitnega mehanizma ter začasnega suspenza liberalizacije trgovine.

Republika Slovenija poudarja tudi, da morajo vsi proizvodi, uvoženi iz Armenije v EU izpolnjevati sanitarne in fitosanitarne standarde EU.

B) (Za zakonodajne akte in odločitve politične narave)

POGLAVITNE REŠITVE IN CILJI PREDLOGA ZADEVE EU: 
Trgovinske odnose med EU in Armenijo ureja Sporazum o celovitem in okrepljenem partnerstvu (CEPA). Začasno se uporablja od junija 2018, uradno pa je začel veljati 1. marca 2021. Sporazum je nepreferencialne narave.

S predlagano uredbo se Armeniji odobri avtonomni trgovinski ukrep, ki bo Armeniji zagotovil začasno dveletno liberalizacijo izvoza njenih izdelkov na trg EU.  Ukrep je pripravljen v luči soočanja Armenije s težavami pri izvozu v Rusijo, saj je Rusija začela omejevati uvoz izdelkov iz Armenije ter tranzit preko ruskega ozemlja. S tem se je zmanjšal dostop Armenije do nekaterih njenih tradicionalnih trgov, povzročile motnje v vzpostavljenih dobavnih verigah ter ustvarile resne ovire za armenske izvoznike in proizvajalce. Ukrepi negativno vplivajo na izvozne priložnosti in gospodarsko odpornost Armenije, zlasti za mala in srednja podjetja ter kmetijske proizvajalce, ki so močno odvisni od izvoza zadevnih proizvodov.
Predlog uredbe predvideva liberalizacijo trgovine s kmetijskimi in industrijskimi izdelki, navedenih v Prilogi I uredbe, v obsegu, kot ga določa Uredba (EU) 2026/1395 Evropskega parlamenta in Sveta o uporabi splošne sheme tarifnih preferencialov in razveljavitvi Uredbe (EU) št. 978/2012. Armenija je bila namreč do leta 2022 upravičena do ugodnosti posebnega spodbujevalnega režima za trajnostni razvoj in dobro upravljanje (t.i. GSP+). Leta 2022 je zaradi uvrstitve Svetovne banke med države z višjim srednjim dohodkom, te ugodnosti izgubila. Iz obsega liberalizacije so izvzeti izdelki jekla, za katere velja režim uvoza na podlagi Uredbe (EU) 2026/1384 Evropskega parlamenta in Sveta o obravnavanju negativnih trgovinskih učinkov svetovne presežne zmogljivosti na trg jekla v Uniji, ki je začela veljati 1. julija 2026. Dodatno predlog uredbe za nekatere kmetijske izdelke, navedene v Prilogi II uredbe (kumare, grozdje, hruške, marelice, breskve, češnje, slive in jagode), predvideva ukinitev carinskih dajatev ad valorem v okviru tarifnih kvot.

Predlog uredbe predvideva zaščitno klavzulo, ki bi se aktivirala v primeru povečanega uvoza  iz Armenije, in možnost začasnega suspenza, če Armenija nebi izpolnjevala zahtev, določenih v uredbi, kot je spoštovanje pravil o poreklu blaga, administrativno sodelovanje, zahtev, povezanih z uvajanjem novih carinskih dajatev Armenije in ukrepov z enakovrednim učinkom ter zahtev glede spoštovala demokratičnih načel, vladavine prava, človekovih pravic in temeljnih svoboščin ter preprečevanja širjenja orožja za množično uničevanje.

Spremljanje izvajanja ukrepov trgovinske liberalizacije na podlagi predlagane uredbe je predvideno v okviru Partnerskega odbora v trgovinski sestavi, ki je vzpostavljen v okviru Sporazuma o celovitem in okrepljenem partnerstvu med EU in Armenijo. Zagotavljanje takšnega spremljanja je še posebej pomembno za občutljive kmetijske proizvode.

Predlagana uredba naj bi veljala dve leti.

Avtonomni trgovinski ukrep bodo prispeval k podpori in krepitvi trgovinskih tokov iz Armenije v EU. To je v skladu z enim od glavnih ciljev sporazuma o partnerstvu, ki je podpreti prizadevanja Armenije za razvoj njenega gospodarskega potenciala in izboljšati trgovinsko sodelovanje med pogodbenicama.

OCENA VPLIVOV IN POSLEDIC PREDLOGA ZADEVE EU: 

Vpliv na pravni red

Ni vpliva na pravni red.

Posledice za proračun

Glede na raven uvoza iz Armenije v letu 2025 naj bi EU izgubila manj kot 3 milijone EUR carinskih prihodkov na leto.

Vpliv na gospodarstvo

Zaradi izrednih razmer v Armeniji je pomembno, da začne predlagana uredba veljati čim prej. Zato za predlagani ukrep ni bila izvedena ocena učinka. 
EU je četrti največji izvozni trg Armenije, saj je leta 2025 predstavljala 7,9 % celotnega izvoza Armenije. EU je leta 2025 iz Armenije uvozila za približno 500 milijonov EUR izdelkov.

Uvoz Slovenije  iz Armenije je bil v letu 2025 zanemarljiv. Ne glede na to bi bila potrebna posebna pozornost glede uvoza občutljivih proizvodov na trg EU, kot so npr.  sveža jabolka (KN 0808 10) in med (KN 0409 00 00).

Vpliv na javno upravo

Nima

Vpliv na okolje

Nima

Drugo

/

C)

Predstavniki RS, ki bodo zastopali stališče RS v institucijah EU: 

Metka Ipavic, veleposlanica in stalna predstavnica, SPBR, dr. Irena Peterlin, svetovalka, SPBR


